Odense Adresse-Contoirs Efterretninger, 1835-08-09
Efter den officielle Beretning ere ialt 14 døde (5 af Nationalgaden), og 27 Saarede (6 af Nationalgaden). Dronningen har besøgt alle de Saarede, og Hoffet har understøttet de Trængende iblandt disse, ligesom en Søn af en af de Myrdede strax erholdt Faderens indbringende Embede. Jndtil den høitidelige Liigbegjængelse vare Ligene udstillede i St. Paulskirken i Forstaden St. Antoine. Kongen og Prindserne ville være tilstede under Sørgetalerne, og Ministrene ville slutte sig til Liigtoget. Kongen holder derpaa Revue over samtlige Nationalgardister. Da Oberst Raffes Liig bragtes til Kirken, blottede man overalt hvor Toget passerede, Hovedet. Kun en ung Mand vægrede sig derved, og Mængdens Uvillie imod ham, var saa stor, at han med Nød og neppe undslap. Den Daarskab, for ikke at sige det Vanvid, saaledes at optræde imod den offentlige Sorg, er ogsaa, ubegribeligt nok, begaaet af 7 unge Mennesker, imellem 17 og 24 Aar. Klædte i Republikanernes sædvanlige Dragt, droge de d. 31 Julii om Middagen henimod Neuillybroen, under Raabet: "Ned med Ludvig Philig Republiken leve!" De bleve Alle grebne og bragte til en Politie-Commissair. Paa Veien dertil søgte 2 andre unge Mennesker at befrie dem; men de bleve ligeledes arre at sterede. Hine 7 vare Alle Arbeidere ved en Galanterivare Fabrik. Hvad Morderen angaaer, da er Man endnu ikke enig om hans politiske Karakteer. Regjeringens Blade modsige Beretningen om det carlistiske Tegn, man havde fundet paa hans Bryst og skildre hans Medvider, Lampemageren Boireau, som en Republikaner. Fængslingerne fortsættes ogsaa især iblandt Republikanere, hvorimod den carlistiske Baronesse Gerdy er frigiven. Hr. Armand. Carrel har faaet Tilladelse til at modtage Besøg. Redaktionen af Gazette des Tribunaux, som først havde udgivet Gerard for en Carlist, har nu skrevet til Lodeve, for at faae bestemt Underretning om hans politiske Anskuelser. At han virkeligen er den, han udgav sig for, er nu afgjort, da han er gjenkjendt af en Manufakturist fra Lodeve, hos hvem han før har arbeidet. Han viser megen Anger over sin Forbrydelse; men beklager, at han har opgivet sin Hjemstavn. Han har endnu ikke villet tilstaae, at have Medskyldige, og har ved Konfrontationer med Boireau ikke villet gjenkjende denne. Man har fængslet den Snedker, der har leveret Snedkerarbeidet til Maskinen, hvilket han siger, at have forfærdiget i April. Som den vigtigste Opdagelse ansees, at man har fundet den Vaabensmed, hos hvem Gerard har kjøbt Flinteløbene. Smeden har gjenkjendt dem, og erklæret, at det er ikke længe siden at han solgte ei blot 25, men 50 af disse til en velklædt Mand, hvis Udvortes ikke kunde vække Mistanke. Denne Mand pakkede Løbene i en Kuffert og kjørte bort med dem i en Fiacre. Disse Kjøretøier ere numererede; Man har derved opdaget Facren og haaber, at dette skal lede til videre Opdagelser. Kufferten synes Gerard at have afsat hos en Murer, der er bleven arresteret; men Kufferten fandtes ikke hos ham. En Viinhandler, hos hvem Gerard om om Formiddagen have styrket sig ved et Glas Viin, havde anmeldt denne Omstændighed; han blev ført ind til Gerard, som han gjenkjendte, og Morderen erindrede ligeledes, at han havde været hos ham. En mærkelig Omstændighed er, at en Mand, V. Brennet, som har villet drukne sig i Seinen, men blev reddet, har yttret megen Frygt for at blive stævnet som Vidne i denne Sag; men Man vidste endnu ikke, om hans Frygt hidrørte fra Vanvid, eller Samvittighedsnag.